**Hantaran Seks: Kajian Kesedaran dalam Kalangan Mahasiswa**

Noormarlinna Tasman1 dan Adila Ismail2[[1]](#footnote-1)

*1, 2Fakulti Sains Gunaan dan Kemanusiaan, Universiti Malaysia Perlis*

# **ABSTRAK**

*Kajian ini mengkaji kesedaran mahasiswa Universiti Malaysia Perlis (UniMAP) mengenai isu hantaran seks (sexting). Seramai 4 orang informan telah ditemu bual untuk mengupas isu gejala hantaran seks dan menjawab segala persoalan yang dikaji di dalam kajian ini. Kajian ini akan mengupas tentang sejauh mana mahasiswa UniMAP mengetahui tentang hantaran seks, faktor-faktor berlakunya hantaran seks dan implikasi. Antara faktor berlakunya hantaran seks ialah pengaruh media sosial, pengaruh rakan sebaya, dan juga kurangnya perhatian dari ibu bapa sehingga menyebabkan anak-anak mencari bentuk hiburan lain. Seterusnya, beberapa cadangan untuk diambil tindakan pada masa depan bagi membendung gejala hantaran seks ini telah diperincikan.*

**Kata kunci:** Hantaran Seks, Sexting, Mahasiswa Malaysia.

**ABSTRACT**

*This study examines the awareness of Universiti Malaysia Perlis (UniMAP) students on the issues of sexting. A total of 4 informants were interviewed to analyze the issue of sexual transmission symptoms and to answer all the predetermined questions in this study. This study has identified the extent to which UniMAP students are aware about sexting, the factors, as well as its implications. Among the factors discussed are the influence of social media and of peers. Next, lack of attention from parents that causes children to seek other forms of entertainment are also discussed. Further, some suggestions for action in the future to curb the issues have been detailed.*

**Keywords:** *Sexting, Sex Texting, Malaysian University Students.*

# **PENDAHULUAN**

Teknologi moden pada masa kini seperti komputer, telefon bimbit, sistem audio, dan kamera video mempunyai pengaruh yang besar terhadap masyarakat (L'Engle *et al*., 2006). Internet adalah salah satu daripada media dan teknologi canggih yang mana semakin meluas penggunaannya, dengan harga yang semakin murah dan mempunyai banyak kemudahan untuk menggunakan produk-produk teknologikal seperti komputer riba, modem, video kamera dan telefon bimbit kebanyakannya kini telah dilengkapi dengan internet (Charness & Boot, 2009; Ono & Tsai, 2008). Charness & Boot (2009) menyatakan bahawa internet merupakan satu platform atau medium jaringan komputer untuk mengakses maklumat dan menjadi sumber informasi terbaik pada masa kini. Namun, terdapat implikasi negatif yang cukup besar untuk pengguna yang menyalahgunakannya seperti penipuan, buli siber, pornografi dan hantaran seks (*sexting*). Kajian ini akan lebih berfokus pada masalah sosial yang semakin membimbangkan pada masa kini di kalangan remaja iaitu gejala hantaran seks. Hantaran seks, atau lebih popular dalam Bahasa Inggeris *‘sexting’* ialah gabungan kata daripada ‘*sex*’ dan ‘*texting*’ yang mana kebiasaannya dilakukan dengan menghantar gambar-gambar berkaitan seks kepada kawan-kawan atau orang tertentu.

# **KAJIAN LITERATUR**

Perlakuan hantaran seks yang juga dikenali sebagai *‘sex and texting’* ialah perbuatan menghantar atau menerima gambar, mesej, atau video yang bersifat lucah melalui telefon bimbit atau internet, dan ia adalah aktiviti yang popular dalam kalangan remaja dan menjadi langkah normatif dalam proses temu janji (Lenhart, 2009; Temple & Choi, 2014). Antara contoh hantaran seks ialah; (a) Menghantar gambar tidak senonoh seperti gambar bogel; (b) Menghantar video yang menunjukkan perbuatan seks atau seks simulasi, teks yang mencadangkan seks atau merujuk kepada perbuatan seks.

# **HASIL KAJIAN**

Hasil dapatan kajian dapat disimpulkan kepada tema-tema tertentu iaitu pengetahuan tentang hantaran seks, faktor berlaku hantaran seks, kesan hantaran seks, dan tindakan yang boleh diambil untuk menghalang gajala hantaran seks juga turut dicadangkan oleh informan selepas ditemu bual. Oleh itu, hasil dapatan kajian mengenai kesedaran mahasiswa UniMAP terhadap gejala hantaran seks dapat disimpulkan kepada tema-tema tertentu seperti di subtopik seterusnya.

# **Pengetahuan Tentang Hantaran Seks**

Setelah ditemu bual, kesemua informan telah menyatakan bahawa mereka mempunyai pengetahuan tentang hantaran seks. Mereka menyatakan bahawa hantaran seks adalah seks dan teks yang berbaur lucah yang mana dihantar terhadap pasangan atau kawan-kawan individu itu sendiri. Namun, ada seorang informan yang menyatakan bahawa hantaran seks ini bukan sahaja berlaku pada individu yang berlainan jantina malah, ia boleh juga berlaku sesama jantina yang mana mereka menganggap itu hanyalah sekadar gurauan. Manakala, apabila ditanya tentang tahap hantaran seks yang semakin membimbangkan pada masa kini, dua orang informan menyatakan bahawa ia adalah kerana mereka terjebak dengan pasangan masing-masing. Seorang informan menyatakan demi mencari keseronokan dan kepuasan sendiri adalah penyebab hantaran seks semakin membimbangkan.

# **RUJUKAN**

Charness, N., & Boot, W. R. (2009). Aging and information technology use: Potential and barriers. *Current Directions in Psychological Science.* 18: 253–258.

* The paper length between 3,000 to 8,000 words is preferred.
* The manuscript shall be formatted for an A4 size page.
* The body text shall have both the left and right margins justified with single line spacing.
1. Corresponding Author: *adilaismail@unimap.edu.my* [↑](#footnote-ref-1)